**Izziņa par atzinumos sniegtajiem iebildumiem**

Ministru kabineta rīkojuma projekts

**„****Par valsts nekustamā īpašuma Kuldīgas ielā 45, Liepājā, nodošanu Liepājas pilsētas pašvaldības īpašumā”**

**VSS-128**

1. **Jautājumi, par kuriem saskaņošanā vienošanās nav panākta: nav**

**Informācija par elektronisko saskaņošanu:**

|  |  |
| --- | --- |
| Datums: | **16.03.2020.** |
|  |  |
| Saskaņošanas dalībnieki: | Tieslietu ministrija, Vides aizsardzības un reģionālās attīstības ministrija, Latvijas Pašvaldību savienība |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

1. **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
|   Nr. p.k. | Saskaņošanai nosūtītā projekta redakcija (konkrētā punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)  | Atbildīgās ministrijas norāde par to, ka iebildums ir ņemts vērā vai informācija par saskaņošanā panākto alternatīvo risinājumu |  Projekta attiecīgā punkta (panta) galīgā redakcija  |
| 1. |  | **Tieslietu ministrija**Projekta 2. punkts paredz pienākumu Liepājas pilsētas pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minēto funkciju īstenošanai, vai līdz 2027. gada 31. decembrim Liepājas pilsētas pašvaldības īpašumā nav iegūts uz zemes vienības (zemes vienības kadastra apzīmējums [1700 014 0369](https://www.kadastrs.lv/parcels/2600000658?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property)) Kuldīgas ielā 45, Liepājā, esošais nekustamais īpašums (nekustamā īpašuma kadastra numurs 1700 514 0369) – būve (būves kadastra apzīmējums būves 1700 014 0369 001) Kuldīgas ielā 45, Liepājā. Vēršam uzmanību, ka Publiskas personas mantas atsavināšanas likuma 42. panta pirmā daļa noteic, ka valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.Līdz ar to saskaņā ar Publiskas personas mantas atsavināšanas likuma 42. panta pirmajā daļā noteikto valstij ir tiesības savu nekustamo īpašumu nodot bez atlīdzības pašvaldības kā atvasinātas publiskas personas īpašumā vienīgi konkrētu pašvaldības autonomo funkciju īstenošanai ar nosacījumu, ka pašvaldība šo īpašumu bez atlīdzības nodod valstij, ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības pašvaldības īpašumā. Ņemot vērā minēto, lūdzam svītrot no projekta 2. punkta kā neatbilstošu Publiskas personas mantas atsavināšanas likuma 42.panta pirmajai daļai tekstu "vai līdz 2027. gada 31. decembrim Liepājas pilsētas pašvaldības īpašumā nav iegūts uz zemes vienības (zemes vienības kadastra apzīmējums [1700 014 0369](https://www.kadastrs.lv/parcels/2600000658?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property)) Kuldīgas ielā 45, Liepājā, esošais nekustamais īpašums (nekustamā īpašuma kadastra numurs 1700 514 0369) – būve (būves kadastra apzīmējums būves 1700 014 0369 001) Kuldīgas ielā 45, Liepājā" vai arī projekta 2. punktu un anotāciju papildināt ar tiesisko pamatojumu, kas pieļauj Ministru kabinetam noteikt pienākumu pašvaldībai nekustamo īpašumu, kas nodots konkrētu pašvaldības autonomo funkciju īstenošanai, atdot atpakaļ valstij, ja pašvaldība noteiktā laika posmā nav ieguvusi īpašumā citu nekustamo īpašumu. | **Iebildums izvērtēts.** Atsavināšanas likuma 5.panta piektā daļa paredz, ka lēmumā par nekustamā īpašuma atsavināšanu var definēt nekustamā īpašuma turpmākās izmantošanas nosacījumus un atsavināšanas tiesību aprobežojumus.  Ņemot vērā iepriekš minēto, un anotācijā norādīto, ka Liepājas pilsētas pašvaldība tai nodoto zemes vienību varēs pilnvērtīgi izmantot tikai pēc ēku nekustamā īpašuma (nekustamā īpašuma kadastra numurs 1700 514 0369) Kuldīgas ielā 45, Liepājā, kas atrodas uz minētās zemes vienības, iegūšanas pašvaldības īpašumā, kā arī judikatūrā atzīto, ka pašvaldības plānam attiecībā uz pašvaldības funkciju īstenošanai nepieciešamo zemi un ēkām ir jābūt attiecībā uz aktīvām darbībām, nevis pasīvu rīcību, kā arī Zemes pārvaldības likuma 5.panta sestajā daļā noteikto, ka tehniskās publiskās infrastruktūras attīstības un būvniecības vajadzībām nepieciešamās teritorijas un šā panta otrajā daļā noteiktajos gadījumos paredzētos teritorijas izmantošanas nosacījumus paredz uz laiku līdz septiņiem gadiem, rīkojuma projekts paredz noteikt konkrētu termiņu, kādā Pašvaldībai ir jāiegūst būve (būves kadastra apzīmējums būves 1700 014 0369 001) Kuldīgas ielā 45, Liepājā, savā īpašumā. Rīkojuma projekta 1.punkts papildināts ar atsauci uz Publiskas personas mantas atsavināšanas likuma 5.panta piekto daļu, kā arī anotācijā ietverta atsauce uz minēto normu. | Rīkojuma projekta 1.punkts.Saskaņā ar Publiskas personas mantas atsavināšanas likuma 5.panta piekto daļu, 42. panta pirmo daļu un 43. pantu atļaut Finanšu ministrijai nodot bez atlīdzības Liepājas pilsētas pašvaldības īpašumā valsts nekustamo īpašumu (nekustamā īpašuma kadastra numurs [1700 014 0369](https://www.kadastrs.lv/properties/2600001757?options%5Borigin%5D=property)) – zemes vienību (zemes vienības kadastra apzīmējums [1700 014 0369](https://www.kadastrs.lv/parcels/2600000658?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property)) 0.0537 ha platībā Kuldīgas ielā 45, Liepājā, kas ierakstīts zemesgrāmatā uz valsts vārda Finanšu ministrijas personā, lai saskaņā ar likuma "Par pašvaldībām" 15. panta pirmo daļu to izmantotu pašvaldības autonomo funkciju īstenošanai.Anotācija papildināta.Atsavināšanas likuma 5.panta piektā daļa paredz, ka lēmumā par nekustamā īpašuma atsavināšanu var definēt nekustamā īpašuma turpmākās izmantošanas nosacījumus un atsavināšanas tiesību aprobežojumus.  Ņemot vērā iepriekš minēto, kā arī Atsavināšanas likuma 42.panta pirmajā daļā noteikto, rīkojuma projekts paredz konkrētus nosacījumus, kas Pašvaldībai jāievēro, pārņemot nekustamo īpašumu savā īpašumā:1. valsts nekustamais īpašums ir izmantojams pašvaldības autonomās funkcijas - gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana) – īstenošanai;
2. Pašvaldībai ir pienākums līdz 2027.gada 31.decembrim veikt darbības būves (būves kadastra apzīmējums 1700 014 0369 001) Kuldīgas ielā 45, Liepājā, iegūšanai Pašvaldības īpašumā;
3. Pašvaldībai ir pienākums nodot nekustamo īpašumu atpakaļ valstij:
* ja tas vairs netiek izmantots rīkojuma projekta 1.punktā minēto funkciju īstenošanai;
* ja līdz 2027.gada 31.decembrim nav veiktas darbības būves (būves kadastra apzīmējums 1700 014 0369 001) Kuldīgas ielā 45, Liepājā, iegūšanai Pašvaldības īpašumā.
 |
| 2. |  | No projekta sākotnējās ietekmes novērtējuma ziņojuma (anotācijas) (turpmāk  – anotācija) I sadaļas 2. punktā norādītā un projektam pievienotajiem paskaidrojošajiem dokumentiem secināms, ka starp nekustamā īpašuma (nekustamā īpašuma kadastra numurs 1700 514 0369) – būves (būves kadastra apzīmējums 1700 014 0369 001) Kuldīgas ielā 45, Liepājā, kas atrodas uz atsavināmā nekustamā īpašuma sastāvā ietilpstošās zemes vienības ar kadastra apzīmējumu 1700 014 0369, kopīpašniekiem un valsts akciju sabiedrību "Valsts nekustamie īpašumi" ir noslēgti apbūvēta zemesgabala Kuldīgas ielā 45, Liepājā domājamo daļu nomas līgumi. Tiesiskās skaidrības nodrošināšanai lūdzam anotācijā skaidrot, kādas tiesiskās sekas attiecībā uz minētajiem nomas līgumiem iestāsies projekta 1. punktā minētā nekustamā īpašuma atsavināšanas gadījumā.  | **Iebildums izvērtēts.** | Skaidrības nodrošināšanai anotācija papildināta ar tekstu.Ņemot vērā, ka starp nekustamā īpašuma (nekustamā īpašuma kadastra numurs 1700 514 0369) – būves (būves kadastra apzīmējums 1700 014 0369 001) Kuldīgas ielā 45, Liepājā, kopīpašniekiem un VNĪ noslēgtie apbūvēta zemesgabala Kuldīgas ielā 45, Liepājā, domājamo daļu nomas līgumi nav ierakstīti zemesgrāmatā, ievērojot Civillikuma 2126.pantā noteikto, ka nomnieki iegūst lietu tiesību, kas ir spēkā arī pret trešām personām tikai ierakstot nomas līgumu zemesgrāmatā, pēc nekustamā īpašuma (kadastra Nr. 1700 014 0369) Kuldīgas ielā 45, Liepājā, nodošanas Pašvaldības īpašumā, nomas līgumi Pašvaldībai nebūs saistoši.Arī Civillikuma 2168.pantā noteikts, ka nomas līgumi izbeidzas paši no sevis arī pirms termiņa notecējuma, kad izbeidzas tiesība, kas iznomātājam vai izīrētājam piederējusi uz līguma priekšmetu. Neatkarīgi no tā, vai Pašvaldība pieņems lēmumu turpināt VNĪ uzņemtās saistības, pēc Rīkojuma projekta pieņemšanas apbūves īpašniekiem būs pienākums maksāt zemes nomas maksu Pašvaldībai, ņemot vērā to, ka pastāv piespiedu nomas attiecības uz likuma pamata. |
| Atbildīgā amatpersona |    |
|  |  |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ojārs Valkers

|  |
| --- |
| (par projektu atbildīgās amatpersonas vārds un uzvārds) |
| Valsts akciju sabiedrības “Valsts nekustamie īpašumi” valdes loceklis |
| (amats) |
|  |
| (tālruņa un faksa numurs) |
| ojars.valkers@vni.lv |
| (e-pasta adrese) |

Māra Deņisova

VAS «Valsts nekustamie īpašumi»

Tiesību aktu daļas

Tiesību aktu speciāliste

Vaļņu iela 28, Rīga, LV-1980

E-pasts: mara.denisova@vni.lv; [www.vni.lv](http://www.vni.lv)